_:n184f005834bf4284a6667bc67d420627xb0
<http://schema.org/articleBody>
"ऐप्पल इस साल बाजार में तीन नए आईफोन उतार सकती है। इनमें से एक आईफोन XR का नया मॉडल, वहीं बाकी दो आईफोन XS और आईफोन XS Max के अपग्रेडेड वर्जन होंगे।   बतौर रिपोर्ट्स, कंपनी इन आईफोन्स में नया कैमरा फीचर दे सकती है। माना जा रहा है कि आईफोन XS Max के नए मॉडल में ट्रिपल कैमरा सेटअप हो सकता है।   बता दें, बिक्री के लिए लिहाज से 2018 कंपनी के लिए अच्छा साल नहीं रहा था।  हालांकि, अभी तक इन आईफोन में दिए जाने वाले फीचर्स की जानकारी सामने नहीं आई है, लेकिन माना जा रहा है कि इनमें से एक आईफोन में ट्रिपल कैमरा सेटअप दिया जा सकता है।   वहीं बाकी दोनों मॉडल में आईफोन XS की तर्ज पर डुअल कैमरा सेटअप दिया जाएगा।   आईफोन XR के नए मॉडल में LCD स्क्रीन लगी होगी। यह आखिरी बार होगा, जब कंपनी अपने मॉडल में LCD स्क्रीन देगी। 2020 से आईफोन में सिर्फ OLED स्क्रीन दी जाएगी।   पहले के सालों के विपरित कंपनी को इस बार बाजार में संघर्ष करना पड़ा है।   चीन के बाजार में आईफोन की बिक्री कम रहने के कारण कंपनी ने अपने राजस्व अनुमान में कटौती की थी।   इतना ही नहीं ऐप्पल ने आईफोन का प्रोडक्शन 10 फीसदी कम करने का फैसला किया था।   ऐसे में यह देखना होगा कि कंपनी नए आईफोन की कीमतों में कीमतें कम रखेंगी या नहीं।   बिक्री कम रहने की वजह आईफोन की महंगी कीमतें मानी जाती हैं।  कुछ दिन पहले ऐप्पल CEO टिम कुक ने कहा था कि कंपनी इस साल नई सर्विस शुरू कर सकती है। हालांकि, उन्होंने इस बारे में ज्यादा जानकारी नहीं दी थी, लेकिन माना जा रहा है कि यह स्ट्रीमिंग टीवी प्लेटफॉर्म सर्विस होगी।"
<https://hindi.newsbytesapp.com/news/science/apple-could-launch-3-iphone-models-this-year-says-report/story>